মানবসম্পদ উন্নয়ন, দারিদ্র্য বিমোচন, জীবনযাত্রার মানোন্নয়ন ও মনুষ্যত্ব বিকাশে বাস্তবমুখী মানসম্পন্ন শিক্ষার গুরুত্ব অপরিসীম। শিক্ষার মাধ্যমে একদিকে শিক্ষার্থীর দৈহিক, মানসিক, নৈতিক ও ব্যক্তিত্বের বিকাশ সাধিত হয়। অন্যদিকে এই শিক্ষার ওপর ভিত্তি করেই রচিত হয় জাতিসত্ত্বার কাঠামো। কিন্তু আমাদের দেশে শিক্ষাব্যবস্থার আদর্শিক দৈন্য, নৈতিক দুর্বলতা, শিক্ষাবাণিজ্য, চাকচিক্যময় পরিবেশ অথচ অনুন্নত পাঠদানসহ নানাবিধ কারণে শিক্ষার্থীরা যুগোপযোগী শিক্ষা গ্রহণ থেকে বঞ্চিত হচ্ছে। তাই জাতীয় উন্নতি ও সমৃদ্ধিকল্পে এই শিক্ষাব্যবস্থার উন্নতি ও সমৃদ্ধি সর্বাগ্রে জরুরি। ....