<h3><span style="font-family: georgia,palatino,serif;">অধ্যক্ষের কথা</span></h3>
বিশ্ব নাগরিক হওয়ার যোগ্যতা অর্জনই আমাদের প্রধান চ্যালেঞ্জ। এই চ্যালেঞ্জ জেতার জন্য সবার আগে চাই সুস্থতা, এরপরে একাডেমিক লেখাপড়া ও সহপাঠ্যক্রমিক শিক্ষার সমন্বিত বাস্তবায়ন। প্রতিষ্ঠালগ্ন থেকেই শিক্ষা স্কুল অ্যান্ড কলেজ সে লক্ষ্য পূরণে অদ্যবধি সচেষ্ট রয়েছে। মাতৃভাষা বাংলায় দক্ষতা অর্জনের পাশাপাশি সার্বজনীন যোগাযোগ দক্ষতা বৃদ্ধির লক্ষে ইংরেজি ভাষা চর্চার প্রতিও সমান গুরুত্ব প্রদান করে আসছে।

বর্তমান তথ্য ও যোগাযোগ প্রযুক্তির অবাধ প্রবাহের যুগে সে চর্চা থেকেও পিছিয়ে নেই শিক্ষা স্কুল অ্যান্ড কলেজের শিক্ষার্থীরা । সমসাময়িক বিশ্বে অত্যন্ত দক্ষতার সঙ্গে নেতৃত্ব দেবার জন্য আত্মনির্ভরশীল নাগরিক গড়ে তোলার লক্ষে শিক্ষার্থীদের সৃজনশীলতা বিকাশে নিরলস পরিশ্রম করছে একদল তরুণ ও উদ্যমী শিক্ষকমণ্ডলী। আমি মনেপ্রাণে বিশ্বাস করি, পৃথিবী সেরা নির্মল বাতাসের শহরে অবস্থিত সবার প্রিয় এই শিক্ষা প্রতিষ্ঠানটি আগামীর বাস্তবতায় সকলের আশা আকাঙ্খার প্রতীকে পরিণত হতে চলেছে। সবার আন্তরিক সহযোগিতায় এ যাত্রা প্রতিনিয়ত গতিশীল হবে ইন-শা-আল্লাহ।

সবার সুস্থতা কামনা করি, প্রত্যাশা করি আমাদের প্রিয় সোনার বাংলাদেশ নিরাপদে থাকুক এবং বিশ্ব নেতৃত্বের আসনে আসীন হোক।
<h5><span style="font-family: georgia,palatino,serif;">- মো. ইব্রাহীম হোসেন</span></h5>